مسقط (آن لائن) سلطنت اومان کورونا وائرس نا تالانی ءِ توننگ کن خاص ءُ گام گیج نا رداٹ اخبار تے و رسائل غاتون اوار جتا جتا وڑ انا لٹریچر نا شینکاری و بشخ و پانٹ آ رکھ خلکنے۔ سعودی اخبار نا رداٹ اومان نا کنڈآن کورونا وائرس تون مون تننگ کن جہانی کہول نا کمیٹی اس جوڑ کننگانے۔ کمیٹی فیصلہ کرینے کہ پیشن ملک آن جاری مروک آ لٹریچر و اخبار و رسائلہ غاتا شینکاری و بشخ و پانٹ ءِ معطل کننگانے وخت اس کہ سرکاری ادارہ غاتےٹی بیرہ 30 درسد ملازم کاریم کننگ اٹی ءُ۔
